আম্পায়ার ‘ডেড বল’ ঘোষণা করায় খেলা কিছুক্ষণের জন্য থেমে ছিল। দুই আম্পায়ার আলোচনার পর উত্তর প্রদেশের অধিনায়ককে জানিয়ে দেন, পরের বলটি একইভাবে করলেও ‘ডেড বল’ ডাকা হবে। ক্রিকইনফোকে শিবা জানিয়েছেন, গত মাসে ভারতে বড়দের ওয়ানডে টুর্নামেন্টে বিজয় হাজারে ট্রফিতেও একই অ্যাকশনে বোলিং করেছেন তিনি। কিন্তু ওখানে আম্পায়াররা ‘ডেড বল’ ডাকেনি। কোনো বাধা ছাড়াই বোলিং করেছেন। শিবার আক্ষেপ, ‘রিভার্স সুইপ কিংবা সুইচহিট দিয়ে বোলারদের চমকে দিতে পারে ব্যাটসম্যান। কিন্তু বোলাররা এমন কিছু করতে গেলেই ডেড বল ডাকা হয়।’